ഭക്ഷ്യ വസ്തുക്കളുടെ പരിശോധന കര്ശനമാക്കി ഭക്ഷ്യസുരക്ഷാവകുപ്പ് തൊടുപുഴ: ജില്ലയില് ഓണക്കാലത്തോടനുബന്ധിച്ച് വിപണിയില് ഗുണനിലവാരമുള്ള ആഹാരസാധനങ്ങള് ലഭ്യമാകുന്നുണ്ടെന്ന് ഉറപ്പുവരുത്താന് ജില്ലയില് ഭക്ഷ്യസുരക്ഷാവകുപ്പിന്റെ നേതൃത്വത്തില് സ്ക്വാഡ് രൂപീകരിച്ച് പരിശോധനയാരംഭിച്ചു. തൊടുപുഴ, ഇടുക്കി, ഉടുന്പന്ചോല, പീരുമേട്, ദേവികുളം സര്ക്കിളുകളില് സ്ക്വാഡുകള് രൂപീകരിച്ചാണ് പരിശോധനകള് നടന്നുവരുന്നത്. ആരോഗ്യ വകുപ്പ് നിഷ്കര്ഷിക്കുന്ന കോവിഡ് മാനദണ്ഡങ്ങള് പാലിച്ചുള്ള പരിശോധനകളില് ഓണം വിപണിയിലെ മുഖ്യ ഭക്ഷ്യ ഇനങ്ങളായ പാല്, പഞ്ചസാര, നെയ്യ് , പഴം, പച്ചക്കറി പായസം മിക്സ്, പപ്പടം, ശര്ക്കര, ചിപ്സ് പയര്, പരിപ്പ്, കിസ്മിസ്, കശുവണ്ടി തുടങ്ങിയ ഭക്ഷ്യവസ്തുക്കള് സാന്പിളെടുത്ത് പരിശോധനയ്ക്കയയ്ക്കും. ഗുണനിലവാരം കുറഞ്ഞ ഭക്ഷ്യവസ്തുക്കളുടെ ഉല്പാദകര്ക്കെതിരെ കര്ശന നടപടി സ്വീകരിക്കും. ഭക്ഷ്യസുരക്ഷാ ലൈസന്സ് എടുക്കാതെ പ്രവര്ത്തിക്കുന്ന സ്ഥാപനങ്ങള്ക്കെതിരെയും നടപടിയുണ്ടാകും. 20 വരെ കുമളി ചെക്ക്പോസ്റ്റ് കേന്ദ്രീകരിച്ച് പെറ്റ് സുരക്ഷാ വകുപ്പും ക്ഷീര വികസന വകുപ്പും ചേര്ന്ന് അന്യ സംസ്ഥാനങ്ങളില് നിന്നും വരുന്ന പാല് പരിശോധിക്കും. മൊബൈല് ഫുഡ് ടെസ്റ്റിംഗ് ലാബിന്റെ സഹകരണത്തോടെ തൊടുപുഴ, കട്ടപ്പന, കുമളി മാര്ക്കറ്റുകളില് സപ്ലൈകോ ഓണം കിറ്റിലെ ഭക്ഷ്യവസ്തുക്കള് എന്നിവയും പാല്, കുപ്പിവെള്ളം തുടങ്ങി മറ്റു വസ്തുക്കളും പരിശോധിക്കുമെന്ന് അസിസ്റ്റന്റ് കമ്മീഷണര് കെ.പി. രമേശ് അറിയിച്ചു. ഇന്നലെ തൊടുപുഴ മേഖലയില് പരിശോധന നടത്തി. ഭക്ഷ്യസുരക്ഷാ ഓഫീസര്മാരായ എം.എന്. ഷംസിയ. എം.എന്, ആന്മേരി, ബൈജു പി ജോസഫ്, എസ്. പ്രശാന്ത് എന്നിവര് നേതൃത്വം നല്കും.